મેદાન તો પહેલેથી જ પ્રેક્ષકો થી ભરચક હતું .પાંચે ટીમ પોતાના સ્ટેન્ડ માં બેસી ગઈ . ધ્વજવંદન થયું ને મેચ નેા પ્રારંભ થયો . એકપછી એક મેચ રમાતી ગઈ , છોટુની ટીમ જીતી ગઈ . હવે ફરી જીતેલી બીજી ટીમ સાથે ફાઈનલ મેચ રમવાની હતી . બપોર ક્યાં પડી ગઈ ખબર જ ન પડી . ટીમના છોકરાઓએ છોટુને પણ પોતાના ડબ્બા માં થી ખવડાવ્યું . થોડી અંગ કસરત કરી બધાં સ્ફુરતી માં આવી ગયા . છેલ્લે અંતીમ તબક્કા માં છોટુની ટીમ અનેે બીજી એક ટીમ ફાઈનલ મેચ માં ઉતર્યા . જાહેરાત થઈ કે વિજેતા ટીમ ને ટ્રોફી અને શ્રેષ્ઠ ખેલાડી ને પ્રથમ ઈનામ રુ. ૧૦૦૦/- રોકડા અને બેટ , દ્વિતિય ઈનામ રુ. ૭૦૦/- રોકડા , અને તૃતીય ઈનામ માં ક્રિકેટ નાં કપડાં ની જોડ આપવામાં આવશે . છોટુની નજર ત્યાં મૂકેલા ત્રીજા ઈનામ પર પડી . પ્લાસ્ટીકની પારદર્શક થેલીમાં મૂકેલા વસ્ત્રો જોઈને તે જોશ માં આવી ગયો . બધાં જ ખેલાડીઓ શક્ય એટલું સરસ રીતે રમવા પ્રયત્ન કરતાં હતા . મેચ બરોબર જામી હતી . બધાં જ પોતાની ટીમના ખેલાડીઓ ને પ્રોત્સાહિત કરવા જોર જોર થી બૂમો પાડતા હતા . ૈ વેલ પ્લેઈડ ૈ ૈ કીપ ઈટ અપ ૈ ૈ કીપ ગોઈંગ ૈ આવા બધાં અવાજો સંભળાતા હતા . છોટુ ને માત્ર સફેદ વસ્ત્રની થેલી જ દેખાતી હતી . જે વસ્ત્રો બીજા છોકરાઓને પહેરેલા જોઈ ખુશ થતો હતો તે આજે ત્રીજા ઈનામ રુપે ત્યાં મૂકેલા હતા . રમતાં રમતાં વચ્ચે છોટુને એક વાક્ય સંભળાયું , ૈ વેલ પ્લેઈડ છોટુ , પ્રથમ ઈનામ તું જ જીતીશ . ૈ વાક્ય સાંભળીને છોટુના પેટમાં ધ્રાસકો પડ્યો . તેને પ્રથમ કે દ્વિતિય ઈનામમાં જરાય રસ ન હતો . આથી તેની રમતમાં ગડબડ થવા લાગી . રમત દરમ્યાન તેણે કેચ પણ છોડ્યો . તેની રમત થોડી ઢીલી પડી ગઈ . પરંતુ છેલ્લે મેચ તો છોટુની ટીમ જ જીતી . ટીમને ટ્રોફી મળી . અને છોટુને મળ્યું ત્રીજું ઈનામ . આખુંં મેદાન તાળીઓ થી ગુંજી ઉઠ્યું . તેનું નામ જાહેર થતાં તે દોડીને ઈનામ લેવા ગયો ને તેને મળેલા ઈનામની થેલીને છાતી સરસી દબાવી દીધી .